tiltbillings	Posts: 23012	Joined: Wed Dec 31, 2008 9:25 am	Re: Buddhism, Bush-walking and Leeches
Virgo	Posts: 1315	Joined: Sun Feb 14, 2010 10:52 pm	Re: Buddhism, Bush-walking and Leeches
stalbans121.jpg (17.47 KiB) Viewed 12057 times
Elephant beetle.JPG (83.2 KiB) Viewed 11917 times 3 taxibestuurders vas weens verkeersboetes | Netwerk24
Deur Roshé Taka 15 Maart 2019 16:26
Drie taxibestuurders is die afgelope week in Kaapstad in hegtenis geneem vir uitstaande verkeersboetes wat gesamentlik op byna R400 000 te staan kom.
Dié boetes is glo boaan die lys van die 100 hoogste uitstaande boetes.
Verkeersbeamptes het Donderdag ’n 36-jarige man in Jakes Gerwel-rylaan in hegtenis geneem. Daar was 56 lasbriewe ter waarde van R103 500 teen hom.
Nog ’n 35-jarige man is by die Ndabeni-skutterrein vir motors in hegtenis geneem nadat sy voertuig twee weke gelede in Brackenfell geskut is. Toe hy dit gaan opeis, is hy in hegtenis geneem. Hy het 133 lasbriewe ter waarde van R188 650 teen hom.
’n Derde taxibestuurder is Dinsdag by ’n padblokkade in Mitchells Plain in hegtenis geneem. Sy 33 boetes beloop saam R100 600.
JP Smith, burgemeesterskomiteelid vir veiligheid, het in reaksie daarop gesê hy hoop die hof sal die oortreders aanspreeklik hou.
“Dit is die enigste manier om roekelose gedrag op ons paaie stop te sit. Die inhegtenisnemings volg op klagtes van die publiek en moet ook as waarskuwing vir die taxibedryf dien. Ons sal ook voortaan op permitte en oorlaaide taxi’s fokus.”
Private motorbestuurders moet ook op dié optrede ag slaan.
“Bestuurders van openbare vervoer is nie die enigstes wat skuldig is nie.”